**Ministru kabineta noteikumu projekta „Grozījumi Ministru kabineta 2010.gada 28.decembra noteikumos Nr.1229 „Noteikumi par šķirnes atšķirīguma, viendabīguma un stabilitātes pārbaudi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Augu šķirņu aizsardzības likuma 18.panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010.gada 28.decembra noteikumi Nr.1229 „Noteikumi par šķirnes atšķirīguma, viendabīguma un stabilitātes pārbaudi” (turpmāk – noteikumi Nr.1229). 2014.gada 4.decembrī ir pieņemta Komisijas 2014.gada 4.decembra Īstenošanas Direktīva 2014/105/ES, ar ko groza Direktīvu 2003/90/EK un Direktīvu 2003/91/EK, nosakot attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un obligātajiem konkrētu lauksaimniecības augu sugu šķirņu un dārzeņu sugu šķirņu pārbaudes nosacījumiem (turpmāk – Komisijas Direktīva 2014/105/ES).Ministru kabineta noteikumu projekts „Grozījumi Ministru kabineta 2010.gada 28.decembra noteikumos Nr.1229 „Noteikumi par šķirnes atšķirīguma, viendabīguma un stabilitātes pārbaudi”” (turpmāk – noteikumu projekts) paredz precizēt sarakstu ar šķirnes pārbaudes protokoliem un vadlīnijām laukaugu un dārzeņu sugām, kā arī informatīvo atsauci uz Eiropas Savienības direktīvām.Līdz ar noteikumu projekta pieņemšanu pilnībā tiks pārņemta Komisijas Direktīva 2014/105/ES. Tā kā direktīvas normas jāievieš ne vēlāk kā līdz 2015.gada 31.decembrim, ir paredzēts, ka noteikumi stāsies spēkā 2016.gada 1.janvārī.Ar noteikumu projektu tiek ieviests Brīvas pakalpojumu sniegšanas likuma 14.panta sestajā daļā minētais regulējums, ar ko tiek paredzēts, ka Valsts augu aizsardzības dienests institūcijām, kas veiks šķirnes atšķirīguma, viendabīguma un stabilitātes pārbaudes, atļauju šķirnes pārbaudes veikšanai izsniegs, piemērojot klusēšanas un piekrišanas principu. Normatīvais regulējums attieksies tikai uz konkrētu darbību – šķirņu pārbaudēm, ko var veikt tikai tās institūcijas, kuras atbilst noteikumu 13.punktā minētajiem kritērijiem. Atļaujas izsniegšana šķirnes pārbaudei Latvijā, piemērojot klusēšanas un piekrišanas principu, ir izvērtēta, un tā piemērošana nav pretrunā ar sabiedrības interesēm. Ieviešot klusēšanas un piekrišanas principu, tiks samazināts Valsts augu aizsardzības dienesta administratīvais slogs un veicināta efektīvāka valsts pārvaldes darbība. Šīs normas ieviešana līdz 2015.gada 31.decembrim ir paredzēta Ministru kabineta 2015.gada 19.maija rīkojumā Nr. 262 „Grozījumi Uzņēmējdarbības vides uzlabošanas pasākumu plānā 2014.–2015.gadam”.  |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz laukaugu sugu un dārzeņu sugu selekcionāriem. |
| 2. | Tiesiskā regulējuma ietekme uz tautsaimniecību un administratīvo slogu | Tieša ietekme uz tautsaimniecību nav paredzama. Noteikumu projektā ietvertās normas institūcijām, kas veiks šķirņu pārbaudi saskaņā ar Starptautiskās jaunu augu šķirņu aizsardzības savienības (*UPOV*) vadlīnijām vai Kopienas Augu šķirņu biroja (*CPVO*) protokoliem, nemaina tiesības un pienākumus, ne arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa* – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Direktīva 2014/105/ES.Direktīvas normas ir jāievieš un normatīvais akts jāizdod un jāpublicē ne vēlāk kā līdz 2015.gada 31.decembrim. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Komisijas Direktīva 2014/105/ES |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Komisijas Direktīva 2014/105/ES** |
| 1.pants | 1.7.apakšpunkts (1.pielikuma I daļa) | Minētā norma ir pārņemta pilnībā. | Pārņemtā norma neparedz stingrākas prasības. |
| 2.pants | 1.7.apakšpunkts (1.pielikuma II daļa) | Minētā norma ir pārņemta pilnībā. | Pārņemtā norma neparedz stingrākas prasības. |
| 4.panta pirmā daļa | Nav jāpārņem, noteikts termiņš normatīvo aktu pieņemšanai un publicēšanai. |  Nav attiecināms. | Nav attiecināms. |
| 4.panta otrā daļa | 2.punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 4.panta trešā daļa | 1.6.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības.  |
| 5.pants | Nav jāpārņem, noteikta spēkā stāšanās kārtība. | Nav attiecināms. | Nav attiecināms. |
| 6.pants | Nav jāpārņem, minēti direktīvas adresāti. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Komisijas Direktīvas 2014/105/ES 3.pantā ir paredzēta izvēles iespēja dalībvalstīm noteikt prasības attiecībā uz pārbaudēm, kas sāktas pirms 2016.gada 1.janvāra. Dalībvalstis var piemērot Direktīvu 2003/90/EK un Direktīvu 2003/91 EK tajā redakcijā, kāda bija pirms grozījumu izdarīšanas ar Komisijas Īstenošanas Direktīvu 2014/105/ES. Šī panta izvēle Latvijai nav jāpārņem, jo Latvijā laukaugu un dārzeņu sugām netiek veiktas atšķirīguma, viendabīguma un stabilitātes pārbaudes. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010.gada 23.februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”.No Direktīvas 2014/105/EK pielikuma A daļas netiks pārņemtas dažu sugu pārbaudes vadlīnijas. Saskaņā ar 2010. gada 9. novembra Komisijas Lēmumu 2010/680/ES, ar ko Bulgāriju, Čehiju, Dāniju, Vāciju, Igauniju, Īriju, Spāniju, Franciju, Kipru, Latviju, Lietuvu, Maltu, Nīderlandi, Poliju, Slovēniju, Slovākiju, Somiju, Zviedriju un Apvienoto Karalisti atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību, Latvija ir atbrīvota no tādu sugu pārņemšanas savos normatīvajos aktos kā *Oryza sativa* L. – rīsi (TP/16/2, 21.03.2012.), *Agrostis canina* L. – suņu smilga (TG/30/6, 12.10.1990.), *Bromus catharticus* Vahl – akotu lāčauzas, *Bromus sitchensis* Trin. – Sitkas lāčauzas (TG/180/3, 04.04.2001.), *Arachis hypogea* L. – zemesrieksti (TG/93/3, 09.04.2014.), *Carthamus tinctorius* L. – saflors (TP/134/3, 12.10.1990.), *Gossypium spp*. – kokvilna (TG/88/6, 04.04.2001.), *Glycine max* (L.) Merr. – sojas pupas (TG/80/6, 01.04.1998.) un *Sorghum bicolor* (L.) Moench – sorgo (TG/122/3, 06.10.1989.). |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai.  |
| 3. | Sabiedrības līdzdalības rezultāti | Noteikumu projekts saskaņots ar Lauksaimnieku organizāciju sadarbības padomi un Zemnieku saeimu. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija |  Nav |

Zemkopības ministrs J.Dūklavs

08.06.2015. 11:27

1266

I.Magone

67027258, Ilze.Magone@zm.gov.lv